నెమురుగోమ్ముల సుధాకర్ రావు

నెమురుగోమ్ముల సుధాకర్ రావు, తెలంగాణ రాష్ట్ర సమితి పార్టీకి చెందిన రాజకీయ నాయకుడు. 1999 నుండి 2004 వరకు చెన్నూర్ నియోజకవర్గం ఎమ్మెల్యే. తండ్రి చెన్నూర్ నియోజక వర్గం మాజీ మంత్రి నెమురుగోమ్ముల యెతిరాజారావు, తల్లి చెన్నూర్ నియోజక వర్గం శాసనసభ్యురాలు నెమురుగోమ్ముల విమలాదేవిల పెద్ద కుమారుడు. 

డాక్టర్‌ నెమురుగొమ్ముల సుధాకర్‌ రావు 2023 ఆగష్టు 14న ఆరోగ్య శ్రీ ట్రస్ట్‌ చైర్మన్‌గా నియమితుడయ్యాడు.

సేవలు
నెమురుగోమ్ముల డా: సుధాకర్ రావు పాలకుర్తి శాసనసభ నియోజకవర్గం నుండి తెలుగుదేశం ఎమ్మెల్యేగా 1999 నుండి 2004 వరకు ప్రాతినిధ్యం వహించాడు. 1969లో విద్యార్థిగా తెలంగాణ రాష్ట్రం కోసం ఉద్యమం చేసి, జనగామలో అరెస్టు అయ్యాడు. తెలంగాణ కోసం 2010 తర్వాత అతను తెలంగాణ రాష్ట్ర సమితి పార్టీలో చేరాడు.డాక్టర్ గా 1975 నుండి సామాన్య జనానికి వైద్యసేవలందించాడు.

శాసనసభ్యునిగా
శాసనసభ్యునిగా అతను తన నియోజకవర్గంలో అనేక గ్రామాలకు తారు రోడ్లు వేయిచాడు. చిన్న గ్రామాలకు మట్టి, మెటల్ రోడ్లను వేసి రవాణా వసతి కల్పించాడు. అతను ముఖ్యమైన రోడ్లకు జన్మభూమి, జడ్.పి.టి.సి, ఎం.పి.టి.సి నిధులతో సి.సి. రోడ్లు వేయించాడు. అనేక మంది నిరుపేదలకు శాశ్వత గృహావసతులు కల్పించాడు.అతని నియోజకవర్గంలో సుమారు 35 ఒవర్ హెడ్ ట్యాంకులు ప్రభుత్వ సహకారంతో నిర్మించాడు.నియోజకవర్గంలో చేసిన పనులలో ముఖ్యమైంది శ్రీరాంసాగర్ కాలువ మైలారం రిజ్వర్వాయర్ నుండి ఒక 1 కి.మీ. కు 1 కోటి 50 లక్షలతో, 35 కి.మీ.లు పాలకుర్తి నియోజకవర్గానికి నిధులు తీసుకురావడం. దీనివలన (ఏడునూతుల) కొడకండ్ల రిజ్వర్వాయర్, మరి కొన్ని చెరువులు నింపడానికి ఉపయోగపడింది.

ఎమ్మెల్యేగా ఓటమి 
2004 సుధాకర్ రావు టి.డి.పి. అభ్యర్థిగా ఓటమి చెందాడు.  టి.ఆర్‌.ఎస్ అభ్యర్థిగా 2004లో యం.యల్.ఎగా దుగ్యాల శ్రీనివాసరావు గెలిచాడు. 2014లో తెలంగాణగా రాష్ట్రం విడిపోయింది.  టి.డి.పి. అభ్యర్థిగా 2014 పోటీలో యం.యల్.ఎగా ఎర్రబెల్లి దయాకర్ రావు గెలిచాడు. కాంగ్రెస్ అభ్యర్థిగా శ్రీనివాసరావు, టి.ఆర్‌.ఎస్ అభ్యర్థిగా సుధాకర్ రావు ఓటమిచెందారు. పోటీలో 3వ స్ధానం లోకి పడిపోయాడు. కానీ తెలంగాణలో టి.ఆర్‌.ఎస్ ప్రభుత్వం అధికారంలోకి వచ్చింది.

మూలాలు

ఇతర లింకులు

 ఆంధ్రప్రదేశ్ శాసనసభ సభ్యుల జాబితా (1999) - 263.

 http://www.gloriousindia.com/unleashed/place.php?id=27716 

పార్టీలు ఫిరాయించిన రాజకీయ నాయకులు
తెలంగాణ రాష్ట్ర సమితి రాజకీయ నాయకులు
జనగామ జిల్లా నుండి ఎన్నికైన ఆంధ్రప్రదేశ్ శాసన సభ్యులు
తెలంగాణ రాజకీయ నాయకులు